Շաբաթ , Փետրուար 24-ի առաւօտեան, Հ.Յ.Դ. Շուէտի երիտասարդական միութեան եւ խումբ մը համակիրներու ներկայութեամբ, տեղի ունեցաւ զօրակցական հաւաք` Սթոքհոլմի Սերկլ Սթորիէթ հրապարակին վրայ, խորհրդարանին դիմաց: Հակառակ Աննպաստ օդին, երիտասարդները, համոզումով ու բարձր գիտակցութեամբ, կատարեցին իրենց քարոզչական առաքելութիւնը. շուէտերէն եւ անգլերէն ցուցատախտակներ, Հայաստանի եւ Արցախի դրօշներ, ինչպէս նաեւ բացատրական պրակներ` սումկայիթեան ամբողջ հոլովոյթին մասին: Մեծ էր հետաքրքրութիւնը անցորդներուն, ինչ որ սոյն նախաձեռնութիւնը կը հասցնէ իր թիրախին: